Hoër rentekoerse is dwaasheid | Die Vryburger
February 17, 2014 - Ekonomie - 1 comment
Die hoof-ekonoom van Investec, Prof. Brian Kantor, het gesê dat die verhoging van rentekoerse deur die SARB om die rand te versterk en inflasie te bekamp sinneloos is. Hy het hierdie siening gebesig tydens sy toespraak by die Gordon Institute of Business Science se konferensie op 13 Februarie 2014.
Prof. Kantor het gesê dat rentekoers verhogings nie geld uit die buiteland sal lok nie, want daar is meer as dit nodig om die land aantreklik te maak. Geld sal slegs inkom indien daar gesonde ekonomiese groei is. Om ekonomiese groei te bevorder mag rentekoerse nie verhoog word nie, maar moet die onwerkbare arbeidsmark opgelos word.
Kantor het daarop gewys dat rentekoersverhogings ook nie die rand sal versterk nie want die internasionale kragte wat dit bepaal sal hulle nie daaraan steur nie. Om die rand te versterk moet uitvoere verhoog word en daarvoor is ekonomiese groei en gesonde arbeidsomstandighede nodig.
One thought on “Hoër rentekoerse is dwaasheid”
Joffre Papenfus February 18, 2014 at 8:53 am
Rentekoerse is ongelukkig ‘n deel van die toenemend kunsmatige globale ekonomie en SA gaan ongelukkig verhogings ervaar as prys vir die slaafse afhanklikheid aan skuld, en tereg omrede bitter min mense bereid is tot beleggings in ‘n piesang-republiek.
Op meer ernstige noot is dit ook die prys wat volg op lang tydperke van kunsmatig lae rentekoerse. Enige persoon wat oor die laaste jare die regering se ekonomiese statistiek gevolg het, sal weet dat die enigste manier wat inflasie so laag gerapporteer kon word, was deur statistiese manipulasie.
Enige huisvrou wat kruideniers koop en elkeen van ons wat ons diensterekeninge betaal kan sonder veel somme uitwerk dat inflasie kwalik minder as 10-12% kan wees.
Die enigste teenvoeter, in die kleine, bly ‘n beheerde volks-ekonomie; dit kan nie ten volle geslote wees nie, maar moet met verantwoordelikheid na buite skakel.
Ongelukkig sal dit ook opoffering verg, maar dan weet ons dat enigiets wat die moeite werd is, verg opoffering.